Diari Oficial de la Generalitat Valenciana


Sumari del DOGV 3397, del 21-12-1998 (1998/10606)

Notificació de la resolució del recurs ordinari amb el número de ref. interna R-69/98.
--------------------------------------------------------------------------------------

### Dades del document

Número de DOGV
:   3397

Data del DOGV
:   21-12-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/10796


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari amb el número de ref. interna R-69/98. [1998/X10357]
  
De conformitat amb allò que s'ha establit en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor Juan A. Moreno Marín (Av. de Tarragona, 17-5é. 12397 Vinaròs) la Resolució del recurs ordinari amb el número de referència interna R-69/98.
  
Resolució
  
Examinats els recursos ordinaris formulats pel senyor Luis González Vela i Mª Ángeles Lera Otal, i el senyor Octavio Balaguer Moliner en representació de Miguel Adell Pascual, contra la resolució del Servei Territorial d'Arquitectura i Habitatge de Castelló en l'expedient de construcció núm. 12/RG/I/39/91/138 (F-21/97).
  
Antecedents de fet
  
Primer
  
La senyora Mª Pilar Valls Reverte i d'altres propietaris dels habitatges de protecció oficial situats a Vinaròs, Av. de Tarragona núm. 17, pisos 1r C, 3r C, 3r B i 5é C presentà denúncia davant del Servei Territorial d'Arquitectura i Habitatge de Castelló contra la promotora Arturo Vinuesa Pascual, SL, per deficiències constructives en el citat immoble, i s'envià un perit del dit organisme que va emetre informe, a partir d'això s'acordà la incoació d'expedient sancionador contra la dita promotora-constructora, així com contra l'arquitecte i l'aparellador de l'obra, amb trasllat del corresponent plec de càrrecs.
  
Segon
  
L'instructor de l'expedient sancionador dictà proposta de resolució en què, entenent provada la comissió de dues infraccions molt greus de l'article 153C) 4 i 6 del RVPO, proposava la imposició de dues sancions pecuniàries de 250.000 pessetes a cada un dels expedientats, així com l'ordre d'obres al promotor d'esmena de les deficiències arreplegades en el plec de càrrecs.
  
Tercer
  
El cap del Servei Territorial dictà resolució en què, mantenint els fonaments de dret de la proposta, acordà la imposició de les multes i l'ordre d'obres establides en aquesta.
  
Quart
  
Contra la dita resolució interposen recursos ordinaris el senyor Luis González Vela i Mª Ángeles Lera Otal, i el senyor Octavio Balaguer Moliner en representació de Miguel Adell Pascual, amb les al·legacions que consten en aquestes i que ací es donen per reproduïdes en benefici de la brevetat.
  
Fonaments de dret
  
Primer
  
Aquesta Direcció General és competent per a la resolució del present recurs ordinari, tant per allò que s'ha disposat en els articles 114 i 116 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i del PAC), com per allò que s'ha establit en el Decret 65/1991, de 15 d'abril, del Consell de la Generalitat Valenciana (DOGV núm. 1.547, de 21 de maig).
  
Segon
  
Allò que s'ha disposat en els articles 107, 110, 114, 115, 116 i 117, de la LRJAP i del PAC, quant a l'admissió i tramitació del recurs ordinari.
  
Tercer
  
L'arquitecte senyor Miguel Adell Pascual i els arquitectes tècnics senyor Luis González Vela i senyora Mª Ángeles Lera Otal sol·liciten que es revoque i es deixe sense efecte la resolució recorreguda per la caducitat de l'expedient a segons l'article 20.6 del Reial Decret 1.398/93, de 4 d'agost, en relació amb l'article 43.4 de la Llei 30/1992, de 26 de novembre, i es fa constar l'existència de la prescripció de la infracció imputada de l'article 153 C)4 del RVPO, la necessitat de demostrar la culpabilitat, inaplicabilitat del principi de responsabilitat solidària i vulneració del principi de presumpció d'innocència respecte de la infracció del citat article en l'apartat 6.
  
Quant a la caducitat al·legada aquesta no existeix, ja que en els expedients iniciats a instància de part com en el present cas que s'incoà l'expedient sancionador per denúncia, se'ls aplica pel que fa als terminis l'article 43.1 de l'al·ludida llei en relació amb l'article 20.6 últim paràgraf del Reial Decret 1.398/93, de 4 d'agost, perquè independentment de l'obligació de resoldre en el terme legalment establit entra en funcionament la possibilitat de sol·licitar el certificat d'acte presumpte de l'article 44 de la dita llei, o el certificat de caducitat de l'al·ludit reial decret, la qual cosa dóna lloc o bé que es resolga en el terme de vint dies o que s'emeta el certificat que ha de sol·licitar l'interessat per a poder presentar el recurs que corresponga.
  
Quart
  
La prescripció de la infracció de l'article 153C)4 del RVPO, al·legada s'ha d'estimar, ja que la data de qualificació definitiva és del 30 d'octubre de 1992, i es presenta la denúncia en data 26 de febrer de 1997, per la qual cosa ha transcorregut el termini de tres anys que per a les infraccions molt greus estableix tant la Llei 30/1992, de 26 de novembre, en l'article 132, com la Llei 1/1997, de 21 de febrer de la Generalitat Valenciana, en l'article 16.c), en relació amb la disposició transitòria, per la qual cosa procedeix la revocació de la resolució en aquest apartat i en conseqüència la sanció imposada per la citada infracció.
  
Cinqué
  
Quant al fons de l'assumpte resulta suficientment provat pels informes tècnics del perit del Servei Territorial de dates 2 d'abril i 19 de maig de 1997, no desvirtuats en contra, que les deficiències constructives denunciades existents en els habitatges es deuen a l'incompliment de les Normes d'Habitabilitat i Disseny-91, així pel que fa a les humitats de condensació es diu: «...es detecten diverses interrupcions del sistema d'aïllament tèrmic del tancament exterior de l'habitatge...», «...el que contravé la recomanació que la NB-CT-79 fa expressament en el punt 4.6 de l'annex 4, i incompleix el que la HD-91 disposa, amb caràcter general, sobre confort higrotèrmic en el seu annex III...». Quant a altres defectes constructius dels banys interiors i cuines dels habitatges dels denunciants s'estableix: «...l'eixida d'aire es troba reduïda en la seua secció útil exigible (150 cm2), article 2.6 RR-66... la ventilació mecànica de fums i gasos es troba connectada a un conducte vertical no independent...». Tot això significa una actuació per omissió per part dels agents intervinents en l'obra, en haver efectuat el seu treball sense la diligència deguda, com és per a l'arquitecte ordenar i dirigir, per a l'aparellador vigilar i per a tots, inclòs el promotor-constructor, observar les regles i les normes del bon construir, i s'ha produït com a resultat un perjuí en els propietaris dels habitatges, i es configura la dita actuació la infracció imputada de l'article 153 C)6 del Reglament d'Habitatges de Protecció Oficial.
  
Sisé
  
Independentment d'allò que s'ha exposat procedeix mantindre l'ordre d'obres al promotor, segons l'article 111 del RVPO, per la responsabilitat objectiva que té enfront dels compradors en ser habitatges de protecció oficial i pels genèrics compromisos que adquireix en ser mediador entre l'administració i els dits adquirents en promocionar aquest tipus de construcció, la qual cosa l'obliga a la reparació de les deficiències constructives que aparegueren en l'immoble en el termini de cinc anys des de la data de qualificació definitiva.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Estimar parcialment els recursos ordinaris formulats pel senyor Luis González Vela i Mª Ángeles Lera Otal, i el senyor Octavio Balaguer Moliner en representació de Miguel Adell Pascual contra la resolució del Servei Territorial d'Arquitectura i Habitatge de Castelló, de data 15 de desembre de 1997, i es revoca una de les sancions imposades de 250.000 pessetes, i es confirma la resta de la resolució.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la notificació d'aquesta.
  
Per a la interposició del mencionat recurs serà requisit imprescindible que, amb caràcter previ, el recurrent en comunique a aquest òrgan la interposició. Tot això de conformitat amb allò que s'ha previst en els articles 57.2.f (en relació amb la disposició addicional onzena de la LRJAP i del PAC), i l'article 58 de la Llei Reguladora de la Jurisdicció Contenciosa Administrativa, de 27 de desembre de 1956; així com l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjuí que es puga exercir qualsevol altre recurs que s'estime oportú.